**Протокол от решение на съвета на директорите на „Флоримонт Пропъртис” АДСИЦ**

Днес, 21.01.2011 г., в гр. София, на адреса на управление на „Флоримот Пропъртис” АДСИЦ, ЕИК 175411237 („Дружеството”): гр. София, р-н Витоша, кв. „Манастирски ливади - запад”, бул. „България” No. 132, вх. „А”, се проведе заседание на съвета на директорите на Дружеството. На заседанието присъстваха всички членове на съвета на директорите, а именно:

1. Стамат Паскалев Дойчев – председател на съвета на директорите;
2. Андон Николаев Атанасов – изпълнителен директор;
3. Владислав Людмилов Георгиев – член на съвета на директорите.

Съгласно чл. 38, ал.1 от Устава на Дружеството, съветът на директоите може да заседава и взема решения само ако на него присъстват, лично или чрез представител, не по-малко от половината от неговите членове. На заседанието, проведено на 21.01.2011 г. е изпълнено изискването за кворум, следователно съветът може да взема законни решения.

Заседанието бе проведено при следния дневен ред:

1. Вземане на решение за сключване на предварителен договор.

***Проект за решение:*** *Съветът на директорите взема решение за сключване на предварителен договр за покупко-продажба на недвижим имот, по силата на който Дружеството ще сключи окончателен договор за покупко-продажба на недвижим имот под формата на нотариален акт като продавач на следния свой собствен недвижим имот, съгласно акт за собственост – нотариален акт No. 150, том II, рег No.3592, дело No. 318/2008 г.на цена не по-ниска от цената, съгласно изготвена оценка от експерт-оценител, а именно:*

*Монолитна триетажна административна сграда с идентификатор 56722.651.75.1 /петдесет и шест хиляди седемстотин двадесет и две, точка, шестстотин петдесет и едно, точка, седемдесет и пет, точка, едно/ по кадастрална карта с площ от 344 (триста четиридесет и четири) кв. метра, а по нотариален акт – с площ от 337 (триста тридесет и седем) кв. метра, ведно с прилежащ терен.*

1. Овластяване на изпълнителния директор на Дружеството за предприемане на необхдодимите действия за сключването на сделката.

***Проект за решение:*** *Съветът на директорите освластява изпълнителния директор на Дружеството за предприемане всички необходими правни и фактически действия, както и да упълномощава трети лица да представляват Дружеството пред купувача и пред съответния нотариус за осъщетсвяване на фактическия състав на сделката.*

Г-н Дойчев - председател на съвета на директорите, запозна останалите членове с т. 1 дневния ред. След направените обсъждания бе коснтатирано, че сделката по т. 1 от дневния ред не попада в хипотезата на чл. 114, ал. 1 от ЗППЦК, тъй като тя влиза в обичайната търговска дейност на Дружеството, следователно, съгласно чл. 114, ал. 8, т. 1 от ЗППЦК, решение за сделката следва да бъде взето от съвета на директорите. Не бяха костатирани пречки за сключване на предварителния договро и съгласно устава на Дружеството. Г-н Дочев предложи да се премине към гласуване. Срещу така направеното предложение нямаше възражения и г-н Дойчев подложи т. 1 от дневния ред на гласуване.

**ГЛАСУВАЛИ:**

1. **Стамат Паскалев Дойчев – председател на съвета на директорите – „ЗА”;**
2. **Андон Николаев Атанасов – изпълнителен директор – „ЗА”;**
3. **Владислав Людмилов Георгиев – член на съвета на директорите – „ЗА”.**

В резултат на проведеното гласуване, съветът на директорите прие ЕДИНОДУШНО следното решение:

***Съветът на директорите взема решение за сключване на предварителен договр за покупко-продажба на недвижим имот, по силата на който Дружеството ще сключи окончателен договор за покупко-продажба на недвижим имот под формата на нотариален акт като продавач на следния свой собствен недвижим имот, съгласно акт за собственост – нотариален акт No. 150, том II, рег No.3592, дело No. 318/2008 г. на цена не по-ниска от цената, съгласно изготвена оценка от експерт-оценител, а именно:***

***Монолитна триетажна административна сграда с идентификатор 56722.651.75.1 /петдесет и шест хиляди седемстотин двадесет и две, точка, шестстотин петдесет и едно, точка, седемдесет и пет, точка, едно/ по кадастрална карта с площ от 344 (триста четиридесет и четири) кв. метра, а по нотариален акт – с площ от 337 (триста тридесет и седем) кв. метра, ведно с прилежащ терен.***

Г-н Дойчев - председател на съвета на директорите, запозна останалите членове с т. 2 от дневния ред. Срещу така направеното предложение нямаше възражения и г-н Дойчев подложи т. 2 от дневния ред на гласуване.

**ГЛАСУВАЛИ:**

1. **Стамат Паскалев Дойчев – председател на съвета на директорите – „ЗА”;**
2. **Андон Николаев Атанасов – изпълнителен директор – „ЗА”;**
3. **Владислав Людмилов Георгиев – член на съвета на директорите – „ЗА”.**

В резултат на проведеното гласуване, съветът на директорите прие ЕДИНОДУШНО следното решение:

***Съветът на директорите освластява изпълнителния директор на Дружеството за предприемане всички необходими правни и фактически действия, както и да упълномощава трети лица да представляват Дружеството пред купувача и пред съответния нотариус, за осъщетсвяване на фактическия състав на сделката.***

Поради изчерпване на дневния ред, г-н Дойчев закри заседанието.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_**Стамат Паскалев Дойчев** | \_\_\_\_\_\_\_\_\_\_\_\_\_\_\_\_\_\_\_\_\_\_\_**Андон Николаев Атанасов** |
| \_\_\_\_\_\_\_\_\_\_\_\_\_\_\_\_\_\_\_\_\_\_**Владислав Людмилов Георгиев** |